Diari Oficial de la Generalitat Valenciana


Sumari del DOGV 9937, del 16-09-2024 (2024/9265)

RESOLUCIÓ d’11 de setembre de 2024, de la Vicepresidència i Conselleria de Servicis Socials, Igualtat i Vivenda d’aprovació de bases reguladores per a la concessió de les ajudes per a la compra de vivenda per a persones jóvens en municipis de grandària xicoteta inclosos en el Pla estatal per a l’accés a la vivenda 2022-2025 i convocatòria corresponent a l’exercici 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9937

Data del DOGV
:   16-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9265

CVE
:   WFSK-Z-1228-4454

Data del document
:   11-09-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * ajuda pública
    * jove
    * habitatge

Amb la crisi econòmica produïda en 2008 es va iniciar una tendència, cada dia creixent, de pèrdua de poder adquisitiu de la població jove i, en conseqüència, d’impossibilitat d’accés al mercat de la vivenda. Pocs jóvens poden plantejar-se, en estos moments, l’adquisició d’una vivenda en propietat. Ni tenen capacitat per a pagar l’entrada inicial, ni un treball estable per a fer front a la hipoteca. El lloguer, moltes vegades compartit a causa dels alts preus, o seguir amb la família, són les úniques alternatives per a molts d’ells.

La garantia constitucional del dret al gaudi d’una vivenda digna i adequada, així com el reconeixement legal de tal dret derivat de la Llei 2/2017, de 3 de desembre, per la funció social de la vivenda, l’article 2 de la qual garantix a totes les persones residents a la Comunitat Valenciana el dret a gaudir d’una vivenda assequible, digna i adequada que complisca amb totes les condicions per a garantir el seu lliure desenrotllament de la personalitat, el seu dret a la intimitat i la resta de drets vinculats a la vivenda, ha obligat les administracions públiques a promoure actuacions que faciliten l’accés al mercat immobiliari d’aquells col·lectius amb majors dificultats d’accés, entre els quals s’inclou, sens dubte, els jóvens.

Amb esta finalitat, el Reial decret 42/2022, de 18 de gener, pel qual es regula el Bo Lloguer Jove i el Pla estatal per a l’accés a la vivenda 2022-2025, que busca reforçar les ajudes al lloguer per als col·lectius més vulnerables i donar continuïtat als programes d’ajudes previstes en plans anteriors, preveu dos línies d’ajudes als jóvens, una de les quals té per objecte facilitar l’adquisició en propietat de vivenda habitual i permanent en municipis o nuclis de població de xicoteta grandària i coadjuvar, per si no fora prou, a pal·liar la despoblació d’estos municipis i contribuir al repte demogràfic.

Mitjançant estes bases es desenrotlla, en l’àmbit de la Comunitat Valenciana, este programa d’ajudes per a persones jóvens, en la modalitat d’adquisició de vivenda habitual i permanent en règim de propietat, i es procedix a la convocatòria per a l’exercici 2024, ja que s’atribuïx als òrgans competents de les comunitats autònomes la tramitació i gestió dels procediments de concessió i pagament de les ajudes, així com la gestió de l’abonament de la subvenció una vegada reconegut per estes administracions el dret dels beneficiaris a obtindre-la dins de les condicions i els límits establits en el reial decret citat per a cada programa, i segons els acords en els corresponents convenis de col·laboració. El procediment de concessió de les ajudes serà el de concurrència competitiva d’acord amb el que es disposa en els articles 163 i concordants de la Llei 1/2015, de 6 de febrer, d’hisenda pública, del sector públic instrumental i de subvencions, i els articles 22 i següents de la Llei 38/2003, de 17 de novembre, general de subvencions, fins a esgotar la dotació econòmica prevista en la convocatòria, i es regula, entre altres aspectes, els relatius als objectius, les característiques de les ajudes, l’àmbit territorial, els beneficiaris, els requisits i el procediment de la seua gestió.

En relació amb la política de la competència de la Unió Europea, les ajudes que es convoquen tenen per objecte facilitar l’accés a una vivenda habitual i permanent en règim de propietat de les persones físiques pertanyents a col·lectius jóvens, i no a la realització d’activitats econòmiques, per la qual cosa no suposa un avantatge econòmic que falsege la competència, ni afecta els intercanvis comercials entre estats integrants, per la qual cosa no requerixen notificació o comunicació a la Unió Europea, de conformitat amb el que s’establix en l’article 107 del Tractat de funcionament de la Unió Europea.

Mitjançant el Decret 17/2024, de 12 de juliol, del president de la Generalitat, es van determinar el nombre i la denominació de les conselleries i les seues atribucions, i entre estes es troben la Vicepresidència i Conselleria de Servicis Socials, Igualtat i Vivenda, a la qual han sigut assignades, entre altres, les competències en matèria de vivenda, en virtut de la disposició final segona del decret mencionat en relació amb el Decret 81/2023, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat. És procedent, en conseqüència, assumir i exercir les competències atribuïdes per la legislació vigent.

En el DOGV núm. 9875, de data 20.06.2024, es va publicar el Pla estratègic de subvencions de la Vicepresidència Segona i Conselleria de Servicis Socials, Igualtat i Vivenda 2024- 2026, que, amb una duració de tres anys, prevorà, entre altres, la planificació estratègica dels procediments de concessió de les subvencions previstes en l’article 2 de la Llei 38/2003, de 17 de novembre, que es financen a càrrec dels programes pressupostaris de l’actual Vicepresidència i Conselleria de Servicis Socials, Igualtat i Vivenda, i en el qual participaran totes les direccions generals que en formen part, així com els seus organismes públics dependents. El Pla estratègic de subvencions tindrà el contingut establit en l’article 12 del Reglament de la Llei 38/2003, de 17 de novembre, general de subvencions, aprovat mitjançant el Reial decret 887/2006, de 21 de juliol, i inclou les ajudes corresponents a este programa, subprograma 431C00 «Emergència residencial i funció social», amb l’objectiu d’evitar la pèrdua de la vivenda o l’accés a esta en situacions de vulnerabilitat, tal com establix la Llei 1/2015, de 6 de febrer, en l’article 164, lletra a, així com l’article 8.1 de la Llei 38/2003, de 17 de novembre, i els articles 10 a 15 del Reial decret 887/2006, de 21 de juliol.

Tenint en compte tot això, complits els tràmits procedimentals oportuns, vistos els preceptes legals citats, la Llei 39/2015, d’1 d’octubre, del procediment administratiu comú de les administracions públiques, els articles 163 i 165.1 de la Llei 1/2015, i altres normes aplicable general i pertinent, i fent ús de les facultats que em conferix l’article 28, apartat ll, de la Llei 5/1983, de 30 de desembre, del Consell, en relació amb l’article 160.2.b) i 4.a) i b), de la Llei 1/2015, de 6 de febrer, d’hisenda pública, del sector públic instrumental i de subvencions,

RESOLC

*Primer*

Aprovar les bases reguladores per a la concessió de les ajudes corresponents al Programa d’ajudes per a persones jóvens, en la modalitat d’adquisició de vivenda habitual i permanent en règim de propietat, corresponent al Pla estatal per a l’accés a la vivenda 2022-2025, que s’exposen a continuació:

*Base primera. Objecte de les bases reguladores*

1. Les presents bases reguladores tenen per objecte regular la convocatòria i concessió per a l’exercici 2024 de les ajudes destinades a la població jove amb escassos mitjans econòmics a fi de facilitar l’accés a una vivenda en règim de propietat localitzada en un municipi o nucli de població de xicoteta grandària de la Comunitat Valenciana mitjançant la concessió d’una subvenció per a la seua adquisició.

Té també per objecte contribuir al repte demogràfic de la recuperació de població en municipis o nuclis de població de xicoteta grandària.

2. Les ajudes podran sol·licitar-se en l’àmbit de desenrotllament del Programa d’ajuda a les persones jóvens en la modalitat d’accés a la vivenda en règim de propietat localitzada en un municipi o nucli de població de xicoteta grandària i per a contribuir al repte demogràfic, en els termes que s’establixen en el Reial decret 42/2022, de 18 de gener, pel qual s’aprova el Bo Lloguer Jove i el Pla d’accés a la vivenda 2022-2025, de conformitat amb el que es disposa en les presents bases.

3. A l’efecte del que es disposa en l’apartat anterior, s’entén per municipi o nucli de població de xicoteta grandària el que tinga una població resident igual o inferior als 10.000 habitants en el moment de l’entrada en vigor del Reial decret 42/2022. Per al còmput del nombre de la població resident, es tindran en compte les xifres oficials del padró municipal d’habitants publicades per l’Institut Nacional d’Estadística.

*Base segona. Actuacions subvencionables*

1. Serà objecte de l’ajuda, en els termes regulats en el Reial decret 42/2022 i en les presents bases reguladores, i sempre dins de les disponibilitats pressupostàries, les adquisicions de vivenda en règim de propietat per a destinar-les a residència habitual i permanent que complisquen les condicions establides en les presents bases i que s’hagen fet amb posterioritat a l’1 de gener de 2023, fins a la finalització del termini per a la presentació de sol·licituds establit en la convocatòria.

No podran sol·licitar l’ajuda els adquirents de vivendes que puguen, o ja l’hagen sol·licitada, per a la mateixa vivenda, a l’empara de l’Orde 3/2023, de 9 de març, de la Vicepresidència Segona i Conselleria d’Habitatge i Arquitectura Bioclimàtica, d’aprovació de bases reguladores per a la concessió de les ajudes incloses en el Programa d’ajudes per a persones jóvens, en la modalitat d’adquisició de vivenda habitual i permanent en règim de propietat, del Pla estatal per a l’accés a la vivenda 2022-2025 i convocatòria corresponent a l’exercici 2023, hagen resultat persona beneficiària o no.

2. La vivenda que s’adquirisca podrà ser una vivenda ja construïda o una vivenda en construcció, si bé no podrà concedir-se esta ajuda per a l’adquisició de vivendes la construcció de les quals, acreditada amb el certificat d’inici d’obra subscrit per tècnic competent, s’inicie una vegada transcorregut el termini de sis mesos des de la data de notificació de la resolució de concessió de l’ajuda.

*Base tercera. Finançament*

1. El finançament de les ajudes del Programa d’ajudes per a persones jóvens, en la modalitat d’adquisició de vivenda habitual i permanent en règim de propietat, corresponent al Pla estatal per a l’accés a la vivenda 2022-2025, es farà a càrrec del capítol VII, de l’aplicació pressupostària Z99264332, programa 431C00 «Emergència residencial i funció social», dels pressupostos de la Generalitat per a l’exercici 2024, amb ingressos finalistes del Ministeri de Vivenda i Agenda Urbana per al finançament d’estes ajudes i l’aportació de la Generalitat corresponent.

2. La quantia total màxima d’estes ajudes per a concedir en l’exercici 2024, a càrrec de la línia S1183, amb denominació «Pla estatal d’accés a la vivenda 2022-2025. Ajudes a persones jóvens per a l’adquisició d’una vivenda», prevista en els pressupostos de la Generalitat per a 2024, ascendix, inicialment, a la quantitat de 3.630.406,00 euros, dels quals 1.000.000,00 euros corresponen a l’aportació del Ministeri de Vivenda i Agenda Urbana, i 2.630.406 seran aportats per la Generalitat.

3. L’import global de les ajudes amb què està dotada la convocatòria podrà ser ampliat amb posterioritat a la publicació d’esta si resultara insuficient per a atendre les peticions que, presentades dins del termini, acrediten reunir els requisits i altres condicions establides en estes bases, si es complix algun dels supòsits previstos en l’article 58 del Reial decret 887/2006, pel qual s’aprova el Reglament de la Llei 38/2003, general de subvencions, així com el que es disposa en l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, tenint en compte el que regula el Conveni de col·laboració subscrit entre el Ministeri i la Generalitat Valenciana per a l’aplicació i el desplegament del Pla estatal per a l’accés a la vivenda 2022-2025 i, si és el cas, els acords bilaterals successius relatius a la distribució del finançament entre els programes d’ajudes, tal com s’establix en l’apartat 2 de l’article 22 del Reial decret 42/2022, de 18 de gener, pel qual es regula el Pla estatal per a l’accés a la vivenda 2022-2025, o bé mitjançant l’aportació de fons propis addicionals sempre que les disponibilitats pressupostàries ho permeten. L’òrgan concedent haurà de publicar la declaració de crèdits disponibles amb caràcter previ a la resolució de concessió en els mateixos mitjans que la convocatòria, sense que tal publicitat implique l’obertura de termini per a presentar sol·licituds noves ni l’inici de còmput nou de termini per a resoldre. L’efectivitat de la quantia addicional queda condicionada a la disponibilitat efectiva del crèdit en un moment anterior a la resolució de la concessió de les subvencions.

4. Així mateix, la convocatòria podrà prevore que a causa d’eventuals augments sobrevinguts en el crèdit disponible es puga possibilitar una resolució complementària de la concessió de la subvenció que incloga aquelles sol·licituds que, encara complint tots els requisits, no hagen sigut beneficiàries per esgotament del crèdit, sobre la base del que es disposa en l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.

*Base quarta. Persones beneficiàries i requisits*

1. Podran ser beneficiàries de les ajudes previstes en estes bases les persones físiques majors d’edat que reunisquen tots i cada un dels requisits següents:

a) Posseir la nacionalitat espanyola o la d’algun dels estats membres de la Unió Europea o de l’espai econòmic europeu, Suïssa o el parentiu determinat per la normativa que siga aplicable. En el cas dels estrangers no comunitaris, hauran de comptar amb autorització d’estada (NIE, targeta d’identitat d’estranger) o residència a Espanya. Les persones beneficiàries hauran de facilitar el seu número de document nacional d’identitat, i en cas de persones estrangeres, el número d’identificació d’estranger. No s’exigirà el permís de residència als que estiguen exclosos d’esta obligació conforme al que s’establix en la legislació estatal.

b) Tindre menys de trenta-cinc anys, inclosa l’edat de trenta-cinc anys, en el moment de sol·licitar l’ajuda o en el moment de la subscripció del contracte públic o privat d’adquisició de vivenda quan esta es faça abans de la convocatòria i després de l’1 de gener de 2023, i este requisit haurà de concórrer en tots els compradors de la vivenda, si n’hi ha més d’un.

c) Haver subscrit a partir de l’1 de gener de 2023 i fins a la finalització del termini per a la presentació de sol·licituds, o estar en condicions de subscriure un contracte públic o privat d’adquisició de vivenda perquè haja subscrit un compromís d’adquisició durant el període citat, localitzada en un municipi o nucli de població de xicoteta grandària, inclòs el supòsit de vivenda per a edificar, fins i tot quan haja sigut elevat a escriptura pública.

d) Disposar d’unes rendes anuals iguals o inferiors a 3 vegades l’IPREM. Este llindar serà superior si es complixen les circumstàncies següents:

1. Si es tracta de persones amb discapacitat inferior al 33 %, este llindar serà de quatre vegades l’IPREM

2. Quan es tracte de persones amb discapacitat d’algun dels tipus següents: i) persones amb paràlisi cerebral, persones amb malaltia mental, persones amb discapacitat intel·lectual o persones amb discapacitat del desenrotllament, amb un grau de discapacitat reconegut igual o superior al 33 % ii) persones amb discapacitat física o sensorial, amb un grau de discapacitat reconegut igual o superior al 33 %, el límit serà de cinc vegades l’IPREM.

Per al cas en què la vivenda siga adquirida per diversos compradors, abans de la determinació dels ingressos de la persona sol·licitant de manera individual es comprovarà que no s’haja superat en conjunt el límit de cinc vegades l’IPREM calculat sobre els ingressos de tots els compradors, sol·liciten les ajudes o no. Si es complixen les circumstàncies arreplegades en el punt 1 i 2 anterior que permet un llindar superior per al càlcul dels ingressos, el límit conjunt serà del 80 % de la suma dels límits individuals aplicables.

e) Acreditar uns ingressos equivalents com a mínim a 0,3 vegades l’IPREM de la persona sol·licitant.

Els ingressos s’acreditaran en la forma establida en la base sexta, apartat 1.

f) Que la vivenda adquirida o que es vol adquirir constituirà la residència habitual i permanent de la persona beneficiària per un termini mínim de cinc anys des de la data de l’adquisició. El termini de cinc anys podrà ser inferior quan sobrevinguen canvis de domicili per raons laborals o quan s’aliene la vivenda reinvertint el total de l’import obtingut amb l’alienació en l’adquisició d’una altra vivenda habitual i permanent que s’adeqüe a les noves circumstàncies familiars de la persona beneficiària. A este efecte, haurà de sol·licitar-se l’autorització de llibertat de cessió al servici territorial amb competència en matèria de vivenda de la província on se situe la vivenda, que resoldrà el que siga procedent.

En el supòsit de vivenda per a edificar, el termini mínim de cinc anys computarà des de l’entrega efectiva de la vivenda a l’adquirent.

I això sense perjuí del règim jurídic que puga derivar-se del Pla estatal de vivenda a l’empara del qual s’haja construït la vivenda, si esta està sotmesa a algun règim de protecció pública.

g) Que el preu d’adquisició de la vivenda, sense els gastos i tributs inherents a l’adquisició, siga igual o inferior a 120.000 euros. Si la compravenda inclou annexos com garatge i traster, el preu de cada un d’estos haurà d’estar desglossat amb el preu de cada un dels elements per separat. Si en el preu total s’inclouen annexos com garatge i traster, i el preu de cada un d’estos no està desglossat figurant únicament l’import global, a l’efecte de la comprovació de l’import màxim del preu anterior, es valorarà l’import de la vivenda com el 80 % del preu total del contracte quan este incloga vivenda i garatge, 95 % quan el contracte incloga vivenda i traster, i 75 % quan el contracte incloga vivenda, garatge i traster.

2. L’incompliment o no acreditació de la concurrència dels requisits assenyalats determinarà la denegació de l’ajuda sol·licitada

3. No podran obtindre la condició de beneficiàries les persones físiques en les quals concórrega alguna de les circumstàncies que s’establixen en l’article 13 apartat 2, 3 i 3 bis de la Llei 38/2003, de 17 de novembre, general de subvencions, i les que hagen sigut subjectes a una revocació d’alguna de les ajudes previstes en este o en un pla estatal de vivenda anterior per incompliment o causa imputables al sol·licitant.

4. No podrà concedir-se l’ajuda quan la persona sol·licitant siga propietària o usufructuària d’alguna vivenda a Espanya. A este efecte, no es considerarà que s’és propietària o usufructuària d’una vivenda si el dret recau únicament sobre una part alíquota d’esta i s’ha obtingut per herència o transmissió mortis causa sense testament. S’exceptuaran d’este requisit els qui sent titulars d’una vivenda acrediten la no disponibilitat d’esta per causa de separació o divorci, o no puguen habitar-la per qualsevol altra causa aliena a la seua voluntat o quan la vivenda resulte inaccessible per raó de discapacitat de la persona titular o algun membre de la unitat de convivència.

*Base quinta. Grups d’especial atenció*

1. Gaudiran de prioritat per a accedir a les ajudes previstes en estes bases les persones sol·licitants, que, complint els requisits establits en la base quarta, es troben en alguna de les circumstàncies següents:

a) Persones que en els últims cinc anys previs a la convocatòria hagen patit una execució hipotecària de la seua vivenda habitual, que hagen donat la seua vivenda habitual en paga de deute amb origen en un crèdit hipotecari o hagen sigut desnonades.

b) Tinguen la condició de família monoparental amb fills, segons el que s’establix en el Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana, i els ingressos de la qual no superen anualment l’1,5 d’IPREM i adquirisquen el 100 % de la vivenda.

c) Formar part de famílies nombroses que depenguen d’esta.

d) Ser dona víctima de violència de gènere acreditada.

e) Víctimes del terrorisme. Persones que hagen patit danys incapacitants a conseqüència de l’activitat terrorista, descendents de les víctimes mortes en actes terroristes, així com les persones amenaçades.

f) Persones amb diversitat funcional, sensorial o cognitiva, amb un grau de discapacitat declarat igual o superior al 33 %.

g) Població jove extutelada procedent del sistema públic de protecció de la infància i l’adolescència, sempre dins dels cinc anys següents a la majoria d'edat.

h) Persones jóvens ex convictes que haguera eixit de presó dins dels cinc anys anteriors a la data de sol·licitud de l'ajuda.

i) Persones afectades per situacions catastròfiques declarades en l’àmbit de la Comunitat Valenciana en els últims cinc anys previs a la convocatòria.

j) Dones en situació de necessitat o risc d’exclusió, acreditades estes circumstàncies mitjançant informe emés pels servicis socials municipals de l’ajuntament on residisquen.

k) Famílies que tinguen en la seua unitat familiar un xiquet o xiqueta en situació d’acolliment familiar.

*Base sexta. Còmput i límit d’ingressos*

1. A l’efecte del que es disposa en la base quarta, paràgraf 1, apartat d), per a la determinació dels ingressos de la persona o persones sol·licitants, s’atendran els criteris següents:

a) Es partirà de les quanties de la base imposable general i de l’estalvi regulada en els articles 48 i 49 respectivament, de la Llei 35/2006, de 28 de novembre, de l’Impost sobre la Renda de les Persones Físiques, corresponents a la declaració o declaracions presentades per la persona sol·licitant relatives a l’últim període impositiu amb termini de presentació vençut, en el moment de l’obertura del termini de sol·licitud d’ajudes corresponent facilitades per l’Agència Estatal d’Administració Tributària (AEAT).

En el cas de persones no obligades a presentar declaració d’IRPF per no estar obligades a això, però respecte de les quals l’AEAT subministre la informació sol·licitada, el nivell de renda que s’haurà de considerar serà el que facilite l’AEAT.

A este efecte, en la sol·licitud d’ajudes s’inclourà expressament l’autorització de la persona sol·licitant a la Vicepresidència i Conselleria de Servicis Socials, Igualtat i Vivenda per a recaptar de l’Agència Estatal d’Administració Tributària la informació dels ingressos que permeta valorar el compliment dels requisits i les condicions exigides per a la concessió de l’ajuda sol·licitada.

En el cas que hi haja més compradors de la vivenda a part del sol·licitant, i que no sol·liciten l’ajuda, la persona sol·licitant haurà de firmar declaració responsable amb el contingut a què es referix la base dotzena.

b) En cas que no s’autoritze o es manifeste oposició expressa a la consulta de dades amb l’Agència Estatal d’Administració Tributària, haurà d’aportar-se certificat de renda expedit per este organisme, amb codi segur de verificació, relativa a l’últim període impositiu amb termini de presentació vençut en el moment de l’obertura del termini de sol·licitud d’ajudes corresponent.

c) En el cas que l’AEAT no subministre la informació d’ingressos requerida per a valorar el compliment dels requisits d’ingressos exigits en les presents bases, la renda computable serà la suma dels ingressos obtinguts per al període de què es tracte. En estos casos, el sol·licitant de l’ajuda haurà d’aportar declaració responsable sobre la totalitat dels seus ingressos de l’últim exercici fiscal vençut en la data de la convocatòria, acompanyada de la documentació acreditativa de la procedència d’estos. A este efecte, es podrà aportar:

1r) En el cas de desocupació, certificat expedit per Labora o pel Servici d’Ocupació Pública Estatal (SEPE), amb indicació dels ingressos percebuts durant el període citat.

2n) En el cas de pensió d’incapacitat permanent, d’invalidesa, viduïtat, orfandat o altres, prestació de servicis socials o qualsevol altre tipus d’ajuda econòmica, haurà d’aportar certificació emesa per l’organisme competent, amb indicació dels ingressos obtinguts durant l’últim exercici fiscal vençut.

3r) Documentació relativa a les nòmines i/o el certificat de retencions de l’empresa relatius al període referit.

Tot l’anterior sense perjuí que es puga aportar qualsevol altra justificació dels ingressos admesa en dret.

d) La quantitat resultant es convertirà en nombre de vegades l’IPREM, referit a 14 pagues, en vigor durant el període al qual es referisquen els ingressos avaluats.

e) Per a l’acreditació del compliment dels requisits establits en la base quarta, paràgraf 1.d, es calcularan els ingressos de la persona o persones sol·licitants de manera individual. Per al cas de l’adquisició de la vivenda per diversos compradors, es comprovarà que no s’haja superat en conjunt els límits marcats en la base quarta, paràgraf 1, apartat d.

2. Per a la comprovació d’ingressos mínims, que han de ser superiors a la quantitat de 0,3 l’IPREM referit a 14 pagues corresponents a l’últim exercici fiscal vençut, es tindrà en compte:

– Per als casos en els quals s’haja presentat IRPF: es prendrà el valor dels ingressos íntegres computables sense tindre en compte les reduccions (suma de les caselles 03+07+08+09+10 de l’IRPF).

– Per als casos en els quals no s’haja presentat IRPF, però l’AEAT facilite dades, es tindrà en compte el valor de rendiments de treball – retribució.

– Per als casos en els quals l’AEAT no facilite informació, es tindrà en compte la quantia total d’ingressos justificada pel sol·licitant de conformitat amb l’apartat anterior.

*Base sèptima. Quantia de l’ajuda*

1. La quantia de l’ajuda a l’adquisició de vivenda serà de fins a 10.800 euros per vivenda, amb el límit del 20 % del cost d’adquisició de la vivenda, sense incloure annexos ni gastos i tributs inherents a l’adquisició.

En el supòsit d’adquisició de la propietat d’una vivenda per més d’una persona, l’import de l’ajuda que puga rebre una persona beneficiària, que adquirix una part d’esta, es determinarà aplicant a l’import de l’ajuda que correspondria a l’adquisició del 100 % de la vivenda el percentatge de quota adquirida. En cas de no constar en el contracte privat de compravenda o en l’escriptura pública el percentatge de participació, es considerarà que s’adquirix per parts iguals.

2. A l’efecte del càlcul de l’ajuda, es tindrà en compte el preu de la vivenda que figure expressament en l’escriptura de compravenda i que haurà de coincidir amb el contracte presentat juntament amb la sol·licitud de les ajudes. En cas de discrepància en el preu de la vivenda, s’atendrà el preu que conste en l’escriptura de compravenda, si este és menor.

*Base octava. Criteris d’adjudicació*

Es concediran les ajudes fins a esgotar l’import màxim de la dotació econòmica prevista per a la convocatòria. Per a determinar la prioritat dels sol·licitants, es tindran en compte tres criteris:

a) La ubicació de la vivenda en un municipi en risc de despoblació. Es podrà obtindre 3 punts per l’adquisició d’una vivenda en un municipi de xicoteta grandària considerada en risc de despoblació en el moment de presentació de la sol·licitud de l’ajuda. Tindran esta consideració els municipis beneficiaris de l’assignació de la línia específica del fons de cooperació municipal per a la lluita contra el despoblament dels municipis de la Comunitat Valenciana per a l’últim exercici pressupostari en què haja recaigut resolució de la persona titular del departament amb competències en matèria d’administració local a què fa referència l’article 6 del Decret 182/2018, de 10 d’octubre, del Consell, pel qual es regula la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana, en la seua redacció atorgada pel Decret 89/2021, de 2 de juliol, del Consell, de modificació del Decret 182/2018, de 10 d’octubre, del Consell, pel qual es regula la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana, la relació de la qual s’acompanya com a annex únic.

b) La possible inclusió de la persona sol·licitant en algun dels grups d’especial atenció establits en la base quinta, que serà acumulativa en els casos de concurrència de dos o més circumstàncies determinants de la pertinença a cada un dels grups citats. Es podran obtindre 0,1 punts per la pertinença a cada un dels grups d’especial atenció amb un màxim d’1 punt.

c) El nivell d’ingressos de la persona sol·licitant, que es determinarà de conformitat amb el que es disposa en la base sexta. Es podrà obtindre fins a 1 punt, tenint en compte que la puntuació en este apartat està compresa entre 1 (màxima puntuació possible) i 0 (mínima puntuació possible).

La baremació final s’obtindrà valorant la puntuació obtinguda en l’apartat a, prioritzant així les adquisicions de vivenda en els municipis en risc de despoblació contribuint al repte demogràfic. En segona instància es valorarà la puntuació assignada en l’apartat b, i en tercer lloc, es valorarà el nivell d’ingressos de la persona adquirent. De tal manera, s’ordenaran les sol·licituds per nivell d’ingressos de menor a major dins de cada una de les categories dels apartats a) i b).

En cas de concórrer diverses sol·licituds que hagen obtingut igualtat de puntuació en l’apartat c, a l’efecte del desempat, prevaldrà la sol·licitud presentada en data anterior. No obstant això, en cas que la sol·licitud estiga incompleta, la data determinant serà la de la presentació de la documentació que esmene esta omissió. En cas de persistir l’empat, este es dirimirà per sorteig.

*Base novena. Compatibilitat de les ajudes*

1. L’ajuda a l’adquisició de vivenda per a jóvens regulada en la present resolució haurà de destinar-se obligatòriament a l’adquisició de vivenda habitual i permanent localitzada en un municipi o nucli de població de 10.000 habitants o menys de la Comunitat Valenciana i serà compatible amb qualsevol altra ajuda per al mateix objecte que atorgue qualsevol altra institució pública o privada sempre que l’import total de les ajudes rebudes no supere el cost total del preu de compra i sempre que la regulació de les altres ajudes, siguen d’àmbit nacional o europeu, ho admeten.

2. Les ajudes regulades en les presents bases no seran compatibles amb les ajudes per al lloguer que puguen atorgar-se a l’empara del Reial decret 42/2022, de 18 de gener, pel qual es regula el Bo Lloguer Jove i el Pla estatal per a l’accés a la vivenda 2022-2025 durant el mateix exercici subvencionat, però sí que poden resultar compatibles amb altres ajudes que es destinen a millorar la sostenibilitat energètica o a la rehabilitació de la vivenda per a dotar-la de les condicions d’accessibilitat adequades.

A este efecte, la persona sol·licitant d’ajuda haurà d’indicar en la sol·licitud les ajudes sol·licitades per al mateix període davant un altre organisme o entitat, indicant quan siga possible si ha sigut beneficiària, així com el tipus i import d’ajuda rebuda.

*Base dècima. Procediment de concessió*

1. Estes subvencions es concediran en règim de concurrència competitiva conforme al que s’establix en l’article 22.1 i concordants de la Llei 38/2003, de 17 de novembre, general de subvencions, i articles 163 i següents de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, fins a esgotar el crèdit amb què estiga dotada la corresponent convocatòria. Esgotat el corresponent crèdit, no serà possible concedir més ajudes encara que les persones sol·licitants reunisquen els requisits exigits en les presents bases.

2. El procediment s’iniciarà sempre d’ofici, mitjançant convocatòria aprovada per la conselleria competent en matèria de vivenda que serà publicada en el *Diari Oficial de la Generalitat Valenciana*.

3. De conformitat amb l’article 30.7 de la Llei general de subvencions, la concessió d’estes subvencions no requerirà una altra justificació que les indicades en esta resolució, sense perjuí dels controls que s’efectuen amb posterioritat, que s’estendran a la totalitat de les persones beneficiàries.

*Base onzena. Forma i termini de presentació de les sol·licituds*

1. La sol·licitud i la documentació annexa per a la concessió de les ajudes es farà per les persones adquirents mitjançant formulari omplit electrònicament, que estarà disponible en la seu electrònica de la Generalitat, portal gva.es, d’acord amb els models i terminis establits en la corresponent convocatòria.

Quan hi haja diverses persones compradores o en condició d’adquirir una mateixa vivenda, l’ajuda haurà de ser sol·licitada per cada una d’elles omplint cada adquirent la seua pròpia sol·licitud en els termes indicats en l’apartat anterior, acompanyada de la documentació corresponent.

No s’admetran a tràmit aquelles sol·licituds omplides de manera diferent ni fora del termini establit, i es resoldrà la seua inadmissió, amb resolució prèvia dictada en els termes de l’article 21 de la Llei 39/2015, d’1 d’octubre, del procediment administratiu comú de les administracions públiques.

La presentació de la sol·licitud de l’ajuda presumix l’acceptació incondicionada de les bases de la present convocatòria i de les condicions, els requisits i les obligacions que es contenen en esta.

2. En la sol·licitud d’ajudes s’inclourà expressament l’autorització a la Generalitat Valenciana, a través de la Vicepresidència i Conselleria de Servicis Socials, Igualtat i Vivenda, o no oposició de la persona sol·licitant per a reclamar tota la informació necessària, en particular la de caràcter tributari, en els termes previstos en la Llei 58/2003, de 17 de desembre, general tributària, o econòmic que siga legalment pertinent per a acreditar el compliment dels requisits per a ser persona beneficiària de l’ajuda en el marc de la col·laboració que s’establisca amb l’Agència Estatal d’Administració Tributària, les entitats gestores de la Seguretat Social, la Direcció General del Cadastre i altres administracions públiques competents. No podrà cedir-se a tercers la informació de caràcter tributari o econòmic rebuda. La sol·licitud de l’ajuda implicarà l’autorització de les persones interessades perquè l’Administració de la Generalitat puga procedir al tractament de les dades de caràcter personal en la mesura que resulte necessària per a la gestió de les ajudes, tot això de conformitat amb el que es preveu en la Llei orgànica 3/2018, de 5 de desembre, de protecció de dades personals i garantia dels drets digitals.

3. El termini de presentació de la sol·licitud de l’ajuda s’iniciarà a partir de l’endemà de la publicació de la present resolució en el *Diari Oficial de la Generalitat Valenciana*  i romandrà obert durant el termini que s’establisca en la corresponent convocatòria, que no podrà ser inferior a 15 dies.

*Base dotzena. Consulta interactiva de dades*

1. Per a la tramitació de l’ajuda, la persona sol·licitant haurà d’autoritzar en la sol·licitud l’Administració per a la consulta de les dades següents:

a) Agència Estatal d’Administració Tributària: informació relativa als ingressos de les persones adquirents, i per a la persona sol·licitant, a més, la comprovació d’estar al corrent de pagament de les obligacions tributàries.

b) Conselleria competent en matèria d’hisenda: verificar si la persona beneficiària es troba al corrent de pagament d’obligacions tributàries amb la Generalitat Valenciana.

2. Per a tramitar l’ajuda, l’administració actuant podrà consultar les dades següents llevat que l’interessat s’opose a això:

a) Direcció General de Policia: consultar o verificar les dades d’identitat d’un ciutadà i consulta i verificació de dades de residència d’estrangers.

b) Institut Nacional d’Estadística: consulta de dades d’inscripció en la base padronal

c) Tresoreria General Seguretat Social: verificar si la persona beneficiària es troba al corrent de pagament amb la Seguretat Social, així com la vida laboral de la persona sol·licitant.

d) Direcció General del Cadastre: consulta de les dades cadastrals o obtenció d’informació en relació amb la titularitat cadastral de béns immobles en favor de la persona sol·licitant d’alguna vivenda a Espanya.

e) Institut Nacional de la Seguretat Social: consultar prestacions del Registre de prestacions socials públiques i les d’incapacitat temporal, prestació per naixement i cura de menor en relació amb les persones adquirents.

f) Servici Públic d’Ocupació Estatal (SEPE-INEM): obtindre informació sobre situació actual de desocupació i del certificat de l’última situació de prestacions; certificat d’imports actuals i informació sobre el certificat d’imports en un període determinat en relació amb les persones adquirents.

g) Conselleria de Servicis Socials, Igualtat i Vivenda: prestacions percebudes per les persones adquirents (renda valenciana d’inclusió); condició de família monoparental o nombrosa i certificat de discapacitat de la persona sol·licitant.

h) Base de dades nacional de subvencions: consulta d’inhabilitacions per a percebre subvencions registrades en la BNDS, subvencions i ajudes percebudes per la persona sol·licitant.

i) Ministeri de l’Interior: consultar si la persona sol·licitant és beneficiària de drets per ser víctima de terrorisme.

En el cas que hi haja diversos compradors, no sol·licitants de l’ajuda, la persona sol·licitant haurà de firmar una declaració responsable inclosa en el formulari de sol·licitud, en la qual manifeste que:

A) Ha informat les persones de les quals aporta dades o documentació en la sol·licitud de:

– La comunicació d’estes dades a l’Administració per al seu tractament en l’àmbit de les seues competències i d’acord amb els fins del procediment.

– La possibilitat que l’Administració faça consultes relacionades amb les seues dades per a comprovar-ne, entre altres extrems, la veracitat.

– Del dret d’oposició que l’assistix al fet que l’Administració tracte les seues dades.

B) Ha recaptat dels altres adquirents que no sol·liciten l’ajuda les autoritzacions corresponents i estan a la disposició de l’Administració per a la seua aportació en qualsevol moment en el qual se li requerisquen.

3. En el cas que les persones sol·licitants no autoritzen o s’oposen a estes consultes, hauran d’indicar els motius i aportar, si és el cas, la documentació acreditativa corresponent.

*Base tretzena. Documentació per a acompanyar junt amb la sol·licitud*

La sol·licitud d’ajuda degudament omplida i firmada per la persona peticionària de l’ajuda, o el seu representant, en els termes de l’article 5 de la Llei 39/2015, d’1 d’octubre, del procediment administratiu comú de les administracions públiques, s’haurà d’acompanyar de la documentació acreditativa del compliment de requisits exigits per a ser persona beneficiària de l’ajuda que s’especifique en la convocatòria corresponent.

*Base catorzena. Instrucció i tramitació del procediment*

1. La instrucció i tramitació del procediment correspondrà als servicis territorials amb competència en matèria de vivenda, en el seu respectiu àmbit d’actuació, que d’ofici haurà d’acordar totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució, tal com s’establix en els termes previstos en la legislació vigent en matèria de procediment administratiu comú.

Els diversos tràmits que hagen d'emplenar-se en el procediment es publicaran en la seu electrònica de la Generalitat, portal web [www.gva.es](http://www.gva.es), a través del següent enllaç: <https://sede.gva.es/va/inicio/procedimientos?id_proc=G97025>, podent els instructors en l'exercici de les seues competències notificar de manera individualitzada per a concedir termini de subsanació. Les publicacions en la pàgina web podran ser comunicades a les persones interessades mitjançant SMS al telèfon o correu electrònic que, a este efecte, hagueren comunicat a l'Administració en el formulari de sol·licitud. La publicació de les diferents actuacions en el portal web de la Generalitat, [www.gva.es](http://www.gva.es), mitjançant la seua seu electrònica, a través del següent enllaç: <https://sede.gva.es/va/inicio/procedimientos?id_proc=G97025>, sustituirá a la notificació individual, conforme al que es preveu en la legislació reguladora del Procediment Administratiu Comú.

2. Una vegada tancat el termini de presentació de sol·licituds, quan la sol·licitud no reunisca els requisits assenyalats en la legislació bàsica de procediment administratiu comú o no s’acompanye la documentació que resulte exigible d’acord amb estes bases, es requerirà a la persona interessada que esmene la falta o acompanye els documents preceptius, de conformitat amb el que es disposa en l’article 68 de la Llei 39/2015, d’1 d’octubre, del procediment administratiu comú de les administracions públiques, amb indicació que, si no ho fa, es considerarà que desistix de la seua petició, amb resolució prèvia que haurà de dictar-se en els termes previstos en la legislació bàsica de procediment administratiu comú. Igualment, si de l’anàlisi de les dades que aporte el sol·licitant i de les obtingudes directament de les diferents administracions o agències fora necessari aportar alguna documentació que es considere necessària per a resoldre o no quedara acreditat el compliment dels requisits per a ser persona beneficiària de l’ajuda, es requerirà en el mateix termini que el sol·licitant al·legue o aporte la documentació que considere convenient en defensa dels seus drets.

3. A l’efecte del que es disposa en l’apartat anterior, i d’acord amb el que disposa l’apartat 1, es notificarà individualment al sol·licitant o es publicarà en el portal web de la Generalitat, [www.gva.es](http://www.gva.es), mitjançant la seu electrònica, a través del següent enllaç: <https://sede.gva.es/va/inicio/procedimientos?id_proc=G97025>, la llista provisional de sol·licituds admeses i la d’excloses per resultar incompleta la documentació presentada o per no resultar acreditada la concurrència dels requisits per a ser persona beneficiària de l’ajuda, amb indicació del mitjà perquè cada persona sol·licitant puga accedir a la informació relativa al motiu de la seua exclusió.

4. Els que hagen formulat sol·licituds que han sigut excloses disposaran d’un termini de deu dies hàbils, a comptar de l’endemà de la publicació de la llista provisional en el portal de [www.gva.es](http://www.gva.es), mitjançant la seu electrònica, a través del següent enllaç: <https://sede.gva.es/va/inicio/procedimientos?id_proc=G97025>, per a completar o esmenar la sol·licitud i/o documentació o per a formular al·legacions. En cas de notificació individual, el termini de deu dies començarà a computar-se des de l’endemà de la notificació. La documentació aportada, una vegada finalitzat el termini concedit, no es tindrà en compte per a la concessió de l’ajuda.

5. Completada i analitzada la documentació rebuda, el servici instructor elaborarà un informe i haurà de fer constar en este les sol·licituds que han de considerar-se desistides per no haver aportat la documentació requerida, o, havent-la aportat, no esmene les objeccions assenyalades, les que, complint els requisits per a la seua avaluació, han de remetre’s a l’òrgan col·legiat per a la seua consideració, així com les que, sense haver-se considerat desistides, se’n proposa motivadament la desestimació per no complir els requisits exigits en les presents bases i normativa aplicable general. El desistiment haurà de declarar-se mitjançant la resolució dictada per l’òrgan competent per a la resolució de la convocatòria en els termes previstos en l’article 21 de la Llei 39/2015, d’1 d’octubre, del procediment administratiu comú de les administracions públiques.

*Base quinzena. Avaluació i proposta de resolució*

1. Les resolucions de concessió d’ajudes es dictaran a proposta d’un òrgan col·legiat la composició del qual serà la següent:

Presidència: la persona titular de la subdirecció general de Funció Social de la Vivenda o persona que designe per a la seua substitució.

Vocals: cinc vocals, tres en representació de les direccions territorials de la conselleria amb competència en matèria de vivenda i dos en representació de la direcció general amb competència en matèria de funció social de la vivenda entre el personal funcionari d’eixa mateixa direcció general, una de les quals actuarà com a secretària de l’òrgan col·legiat, i per al nomenament de la qual haurà de tindre’s en compte, si fora el cas, l’existència d’un possible desequilibri en la presència d’hòmens i dones en l’òrgan de selecció, la composició del qual procurarà atendre, en tot cas, el principi de presència equilibrada dels dos sexes, de conformitat amb el que disposa la Llei orgànica 3/2007, de 22 de març, per a la igualtat efectiva de dones i hòmens, i la Llei valenciana 9/2003, per a la igualtat entre dones i hòmens.

El règim jurídic de l’òrgan col·legiat serà el que establix la Llei 40/2015, d’1 d’octubre, de règim jurídic del sector públic.

2. Les sol·licituds presentades que complisquen i acrediten els requisits exigits per estes bases les ordenarà l’òrgan col·legiat, tenint en compte els criteris de baremació inclosos en estes bases, que elevarà la proposta de resolució motivada a l’òrgan competent per a resoldre amb la llista de sol·licituds que resultaran adjudicatàries de les ajudes, en funció de les disponibilitats pressupostàries i les que cal que siguen desestimades per esgotament del crèdit pressupostari amb què estiga dotada la convocatòria, o per incompliment dels requisits establits.

La proposta de resolució que formule l’òrgan col·legiat no crea cap dret a favor de les persones beneficiàries proposades enfront de l’Administració mentres no se’ls haja notificat la resolució de concessió.

*Base setzena. Resolució de la convocatòria i termini*

1. Correspon a la persona titular de la direcció general de Vivenda dictar la resolució de concessió de les ajudes que es convoquen en exercici de la competència delegada que li correspon en virtut del que es disposa en l’apartat sext, paràgraf 8, de la Resolució, de 15 de maig de 2024, de la vicepresidenta segona del Consell i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV núm. 9851, 17.05.24). La resolució serà motivada.

2. Les resolucions que es dicten inclouran una relació ordenada de totes les sol·licituds que, complint amb les condicions administratives i tècniques establides en estes bases reguladores per a adquirir la condició de persona beneficiària, hagen sigut estimades per no depassar-se la quantia màxima del crèdit fixat en la convocatòria, amb indicació de la puntuació atorgada a cada una d’estes en funció dels criteris de valoració previstos en estes bases.

La resolució contindrà la indicació de les persones beneficiàries, identificació de la vivenda objecte de l’ajuda, la quantia de l’ajuda concedida i el termini i forma de justificació, i incorporarà, si és el cas, les condicions, les obligacions i les determinacions accessòries al fet que haja de subjectar-se la persona beneficiària de l’ajuda. Així mateix, la resolució, farà constar, si és el cas, de manera expressa, la desestimació de la resta de sol·licituds, així com la no concessió per desistiment. Tot això sense perjuí de les altres especificacions establides en els articles 21 i 88 de la Llei 39/2015, d’1 d’octubre, del procediment administratiu comú de les administracions públiques. La resolució de concessió d’ajudes haurà d’expressar, igualment, que estes són finançades a càrrec de fons de l’Estat

3. El termini per a resoldre i notificar la resolució del procediment serà de tres mesos a comptar de l’endemà de la publicació de la corresponent convocatòria en el *Diari Oficial de la Generalitat Valenciana*. Transcorregut este termini sense que haja recaigut resolució, s’entendrà desestimada la sol·licitud d’ajuda, en els termes previstos en la Llei 39/2015, d’1 d’octubre, del procediment administratiu comú de les administracions públiques. Tal com disposa la llei citada, la desestimació per silenci administratiu té els únics efectes de permetre als interessats la interposició del recurs administratiu o contenciós administratiu que resulte procedent. Excepcionalment, podrà acordar-se l’ampliació d’estos terminis en els supòsits previstos en la legislació reguladora del procediment administratiu comú.

4. La resolució que pose fi al procediment de concessió d’ajudes es publicarà en el *Diari Oficial de la Generalitat Valenciana*  i, posteriorment, en el portal de [www.gva.es](http://www.gva.es)   en què s’inseriran les llistes definitives amb les sol·licituds estimades i desestimades per a coneixement dels interessats a través de l’enllaç següent: <https://sede.gva.es/va/inicio/procedimientos?id_proc=G97025>

Les persones sol·licitants que hagen facilitat un número de telèfon mòbil o correu electrònic podran ser avisades de la publicació de la llista definitiva mitjançant missatge de text SMS. La publicació en el *Diari Oficial de la Generalitat Valenciana*  substituirà la notificació individual de la resolució, conforme al que es preveu en la legislació del procediment administratiu comú. La publicació es farà respectant en tot cas els drets reconeguts en la Llei orgànica 3/2018, de 5 de desembre, de protecció de dades personals i garantia dels drets digitals.

5. Si es desestimaren sol·licituds per falta de consignació pressupostària i, amb posterioritat a l’emissió de la resolució, s’incrementaren els crèdits destinats a finançar estes ajudes, o s’alliberara part del crèdit disponible inicialment, per renúncia de l’adjudicatari o per no haver aportat la persona beneficiària la preceptiva justificació en termini, l’òrgan col·legiat podrà proposar la concessió d’ajuda a les sol·licituds que s’hagen desestimat per falta de crèdit, següents a aquella en orde de la seua puntuació, sempre que s’haja alliberat crèdit suficient per a atendre almenys una de les sol·licituds denegades.

*Base dessetena. Recursos*

La resolució posarà fi a la via administrativa i contra esta podrà interposar-se un recurs de reposició davant el mateix òrgan que la dicte en el termini d’un mes a partir de l’endemà de la notificació mitjançant la publicació en el *Diari Oficial de la Generalitat Valenciana*, d’acord amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia en aplicació del que s’establix en l’article 10.1.a) de la Llei 29/1998, de 13 de juliol, reguladora de la jurisdicció contenciosa administrativa.

*Base dihuitena. Justificació per part de la persona beneficiària del compliment de la finalitat de la concessió de l’ajuda i de l’aplicació dels fons rebuts i sol·licitud d’abonament*

1. Les persones beneficiàries de les ajudes hauran de justificar davant la Vicepresidència i Conselleria de Servicis Socials, Igualtat i Vivenda el compliment de la finalitat de la concessió de la subvenció i de l’aplicació dels fons a l’abonament del preu d’adquisició de la vivenda mitjançant la presentació de la documentació establida en la present base. A este efecte, les persones beneficiàries disposaran d’un termini de tres mesos, a comptar de l’endemà de la data de publicació/notificació de la resolució de concessió de l’ajuda, per a presentar la sol·licitud d’abonament de l’ajuda concedida. Este termini podrà ser ampliat, amb sol·licitud prèvia de la persona beneficiària, quan medie causa justa no imputable a esta, d’acord amb el que s’establix en la legislació del procediment administratiu comú.

2. La sol·licitud d’abonament haurà d’estar acompanyada de l’escriptura pública, en la qual figuren els extrems següents:

a) Que la vivenda objecte de la transmissió està subjecta a les limitacions establides en el Reial decret 42/2022, de 18 de gener, pel qual es regula el Bo Lloguer Jove i el Pla estatal per a l’accés a la vivenda de 2022-2025, per haver resultat la persona (dades del beneficiari) amb DNI /NIE (identificació del beneficiari) beneficiària d’una ajuda per import de (import de l’ajuda concedida), segons consta en la resolució de concessió de l’ajuda.

b) La vivenda ha de destinar-se a domicili habitual i permanent de la persona beneficiària de l’ajuda durant el termini de cinc anys a comptar de la data de la seua adquisició, sense perjuí de les excepcions previstes en les bases.

c) Que els que adquirixen s’obliguen a ocupar la vivenda en el termini màxim de tres mesos des de l’entrega per la part venedora, llevat que hi haja causa justa.

d) Que no podrà transmetre’s inter vivos, ni cedir l’ús per cap títol de les vivendes per a les quals hagueren obtingut l’ajuda durant el termini de cinc anys a comptar de la data de l’escriptura de compravenda, sense perjuí de les excepcions previstes en les bases, amb autorització prèvia de l’Administració.

Les limitacions a què es referix este article es faran constar expressament en les escriptures de compravenda, a l’efecte de la seua inscripció en el Registre de la Propietat, on s’especificarà expressament la prohibició de disposar per mitjà de nota marginal.

3. Quan la vivenda que s’adquirisca es trobe en construcció, sense haver finalitzat l’obra en el moment de la concessió de l’ajuda, es podrà justificar, així mateix, mitjançant la presentació del contracte privat de compravenda, sempre que figuren els extrems assenyalats en l’apartat anterior, per a la seua posterior elevació a escriptura pública.

En este cas serà necessari que en el contracte privat o escriptura pública de compravenda figure l’ajuda concedida com a part del pagament en la modalitat d’entregues a compte per a l’adquisició de la vivenda i el corresponent aval o assegurança sobre les entregues a compte exigits per la Llei 38/1999, de 5 de novembre, d’ordenació de l’edificació, llevat que l’adquisició fora prèvia a la convocatòria d’ajuda i posterior a l’1 de gener de 2023, i en este cas no serà preceptiu que figure l’ajuda concedida en el contracte privat referit o l’escriptura pública de compravenda. A este efecte, la persona beneficiària i la persona o entitat venedora de la vivenda podran acordar que l’abonament de l’ajuda el faça la Generalitat directament a esta última com a part d’este pagament, i haurà de mencionar-ho expressament en la sol·licitud d’abonament.

En qualsevol supòsit en el qual no es perfeccione l’adquisició de la vivenda i l’ajuda ja haguera sigut abonada a la persona beneficiària o a l’entitat que la va percebre per compte d’esta hauran de reintegrar-la al Tresor Públic mitjançant els procediments regulats a este efecte amb caràcter general. Per a això, els beneficiaris o preceptors de l’ajuda disposaran d’un termini de cinc anys, a comptar de la data de la resolució de concessió, per a presentar l’escriptura pública que acredite el perfeccionament de l’adquisició.

2. La documentació justificativa dels pagaments podrà presentar-se, preferentment, mitjançant el tràmit telemàtic establit a este efecte en la seu electrònica de la Generalitat, portal web [www.gva.es](http://www.gva.es), a través del següent enllaç: <https://sede.gva.es/va/inicio/procedimientos?id_proc=G97025>, o en qualsevol de les formes establides en la Llei 39/2015, d’1 d’octubre, del procediment administratiu comú de les administracions públiques.

La no presentació o la presentació incorrecta o incompleta de la documentació indicada determinarà, de conformitat amb l’article 34 de la Llei 38/2003, de 17 de novembre, general de subvencions, en relació amb l’article 89 del Reial decret 887/2006, de 21 de juliol, l’inici del procediment de declaració de pèrdua del dret al cobrament de la subvenció corresponent. El procediment per a declarar la procedència de la pèrdua del dret de cobrament de la subvenció serà l’establit en l’article 42 de la Llei general de subvencions.

3. En tot cas, amb caràcter previ al pagament de la subvenció, la persona beneficiària haurà de trobar-se al corrent en el compliment de les seues obligacions tributàries i davant de la seguretat social.

*Base denovena. Obligacions i responsabilitats de les persones beneficiàries*

1. Sense perjuí de les obligacions previstes amb caràcter general en l’article 14 de la Llei 38/2003, de 17 de novembre, en virtut de la seua condició de persones beneficiàries de les ajudes regulades en la present resolució, queden subjectes a les obligacions següents:

a) Complir la finalitat de l’ajuda i fer l’activitat subvencionada, en els termes i les condicions establits en la resolució de concessió. A este efecte, la vivenda adquirida haurà de ser ocupada en el termini màxim de tres mesos des de l’entrega per la persona o l’entitat venedora, la qual cosa haurà d’acreditar-se mitjançant la presentació per la o les persones beneficiàries de l’ajuda davant la Vicepresidència i Conselleria de Servicis Socials, Igualtat i Vivenda del certificat o volant únic d’empadronament en la vivenda adquirida, per a la qual cosa es concedix un termini màxim de 15 dies des de l’entrega, i haurà de constituir la residència habitual i permanent de la persona beneficiària per un termini mínim de cinc anys des de la data de la seua adquisició, en els termes i sense perjuí de les excepcions establides en la base quarta, apartat 1.e.

La documentació justificativa de l'ocupació de la vivenda per l'ocupació de la vivenda per la o les persones beneficiàries podrà presentar-se, preferentment, a través del tràmit telemàtic establit a este efecte en la pàgina web de la Vicepresidència i Conselleria de Servicis Socials, Igualtat i Vivenda, o en qualsevol de les formes establides en la Llei 39/2015, d'1 d'octubre, del procediment administratiu comú de les administracions públiques

b) Destinar l’import íntegre de l’ajuda al pagament de l’adquisició de la vivenda.

c) Justificar, dins del termini i en la forma corresponent, davant l’òrgan concedent de les ajudes, el compliment dels requisits i les condicions que determinen la concessió de la subvenció, així com l’aplicació efectiva dels fons a la finalitat per a la qual van ser aprovats.

d) Sotmetre’s a les actuacions de comprovació que duga a terme l’òrgan concedent, per si o per terceres persones designades a este efecte, així com a qualssevol altres activitats de verificació i control financer que puguen fer els òrgans competents, aportant quanta informació els siga requerida en l’exercici d’estes actuacions.

e) Acreditar, abans de dictar-se la proposta de resolució de concessió, que es troben al corrent en el compliment de les obligacions tributàries, en matèria de reintegrament de subvencions i davant de la Seguretat Social.

f) Comunicar a l'òrgan competent que haja reconegut les ajudes, qualsevol modificació de les condicions o requisits que puguen motivar o hagueren motivat tal reconeixement, de conformitat amb les bases segona i quarta, determinen o no la pèrdua sobrevinguda del dret a esta. Esta obligació haurà d'observar-se fins i tot durant la tramitació de l'ajuda. Tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió. La no comunicació d'estes modificacions serà causa suficient per a l'inici d'un expedient de reintegrament de les quantitats que pogueren haver-se cobrat indegudament, si és el cas.

La comunicació haurà de realitzar-se en el termini de 15 dies des que tinga lloc el fet causant, preferentment mitjançant formulari telemàtic disponible a este efecte en la seu electrònica de la Generalitat, portal gva.es, en la pàgina web de la Vicepresidència i Conselleria de Servicis Socials, Igualtat i Vivenda, o en qualsevol de les formes establides en la Llei 39/2015, d'1 d'octubre, del procediment administratiu comú de les administracions públiques..

2. Així mateix, en virtut del que s’establix en la Llei 38/2003, de 17 de novembre, general de subvencions, la part beneficiària queda obligada a:

a) Facilitar qualsevol document o informació que la direcció general competent en matèria de vivenda considere necessari per al control del compliment dels fins previstos.

b) Sotmetre’s a les actuacions de control financer previstes en els articles 113 i següents de la Llei 1/2015 i en els articles 44 i següents de la Llei 38/2003, així com les que puguen dur a terme la Generalitat i altres òrgans de control en relació amb les ajudes i subvencions concedides.

c) Comunicar a l’òrgan competent per a la concessió de les subvencions l’obtenció de qualssevol altres ajudes per a la mateixa finalitat, procedents de qualsevol entitat pública o privada, nacional o internacional, en el termini màxim de deu dies a comptar del següent al de notificació de la concessió d’estes; així com qualsevol alteració de les condicions que s’hagen tingut en compte per a la concessió de l’ajuda.

d) Conservar els documents justificatius de l’aplicació dels fons rebuts durant quatre anys a comptar des del moment en què va véncer el termini per a presentar la justificació de l’ajuda.

*Base vintena. Control i reintegrament de les ajudes*

1. La conselleria competent en matèria de vivenda exercirà, a través de la Intervenció General de la Generalitat, el control financer de les subvencions concedides, sense perjuí de les activitats de seguiment i control que duga a terme la Direcció General de Vivenda, i de les activitats ordinàries de fiscalització que siguen procedents en aplicació de la normativa general de control economicofinancer.

2. El control financer al qual es referix l’apartat anterior podrà comprendre les actuacions següents:

a) Verificar el compliment per les persones beneficiàries de les subvencions dels requisits, les condicions i les obligacions exigits per a la seua concessió, així com la correcta aplicació a la seua finalitat dels fons públics rebuts.

b) Qualssevol altres actuacions que puguen establir-se reglamentàriament.

3. La realització i gestió d’una actuació subvencionada podrà ser examinada en qualsevol moment per la conselleria competent en matèria de vivenda, a través dels responsables de la direcció general de vivenda, per les persones que esta designe o pels òrgans de control economicofinancer específics de la Generalitat.

4. El Pla de control per a la comprovació de la realització de l’activitat objecte de subvenció contindrà algun dels següents tipus de control: administratiu, *a posteriori*  i/o de qualitat:

a) El control administratiu recaurà sobre l’admissibilitat de les subvencions. S’efectuaran controls administratius de totes les sol·licituds de subvenció, tant en la fase de presentació de les sol·licituds i la seua posterior concessió com en la fase de justificació i pagament. Entre altres els següents:

1r. Control de la documentació aportada juntament amb la sol·licitud d’ajudes i com a justificació de la subvenció concedida. Amb esta finalitat, se supervisarà tota la documentació exigida en esta resolució de bases i de convocatòria, i es requerirà, si escau, l’aportació de tots els documents complementaris que siguen necessaris per a comprovar, verificar i aclarir tots els punts que calga.

2n. Control de compliment dels requisits legals per a tindre dret a la subvenció, que efectivament complisquen amb els requisits per a ser persones beneficiàries, pel fet de tractar-se d’una de les previstes en esta resolució de bases i per a complir amb els requisits establits.

A més, es controlarà el compliment dels requisits legals en matèria tributària, de la Tresoreria General de la Seguretat Social, de deutes de naturalesa tributària amb la Generalitat, així com tot el que es preveu respecte a les entitats locals, sense perjuí de la resta de requisits disposats en esta resolució de bases i de convocatòria.

b) El control *a posteriori*  o de qualitat s’efectuarà una vegada concedida la subvenció, amb la finalitat de comprovar el manteniment de les condicions vinculades a la concessió d’esta, si és el cas, i, a més, el control de qualitat consistirà en la supervisió d’alguns expedients que ja es van sotmetre a la resta de controls. Això suposarà la selecció d’una mostra aleatòria d’expedients i consistirà en l’avaluació de l’expedient complet, una vegada finalitzat el període de subvenció i presentada la documentació obligatòria pels beneficiaris. El percentatge mínim de subvenció que cal controlar sobre el total pagat amb càrrec a la línia pressupostària serà del 10 %. Les actuacions que s’efectuen en el desenrotllament d’este pla de control es faran a través de mitjans propis, personals i materials. En relació amb els mitjans personals, correspon a la direcció general competent en matèria de vivenda dur a terme les activitats de control de les ajudes per a la comprovació material de l’execució efectiva de les activitats objecte de les ajudes. Addicionalment, l’òrgan concedent podrà designar, si és el cas, els òrgans, les comissions o les persones expertes que estime necessaris per a dur a terme les oportunes actuacions de seguiment i comprovació de l’aplicació de la subvenció.

5. La Generalitat podrà comprovar, pels mitjans que estime més adequats, el compliment de les obligacions inherents a l’atorgament de les ajudes. L’incompliment de les obligacions imposades en estes bases, així com el falsejament, la inexactitud o l’omissió de les dades que van servir de fonament a la concessió d’estes, o de les que establixen els articles 36 i 37 de la Llei 38/2003, de 17 de novembre, donarà lloc a la pèrdua total o parcial dels beneficis obtinguts, sense perjuí d’altres responsabilitats, i es procedirà, si és el cas, a la revocació de les ajudes i al reintegrament de les quantitats indegudament percebudes.

Addicionalment, l’òrgan concedent podrà designar, si és el cas, els òrgans, les comissions i les persones expertes que estime necessaris per a dur a terme les oportunes actuacions de seguiment i comprovació de l’aplicació de la subvenció.

*Base vint-i-unena. Reintegrament i minoració de les subvencions*

1. Són causes de reintegrament de les subvencions les que establix l’article 37 de la Llei 38/2003, de 17 de novembre.

En este sentit, s’iniciarà un procediment que podrà donar lloc al reintegrament de les quantitats percebudes, així com a l’exigència dels interessos legals des de la data de pagament de la subvenció fins a la data en què s’acorde la procedència del reintegrament, d’acord amb les previsions dels articles 37 a 40 de la Llei 38/2003, de 17 de novembre, i dels articles 91 a 101 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.

2. Són causes de revocació les que preveuen l’article 172 de la Llei 1/2015, de 6 de febrer, així com l’article 37 de la Llei 38/2003, de 17 de novembre i l’incompliment dels requisits establits en estes bases reguladores.

3. D’acord amb el que preveu la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, és un supòsit de pèrdua del dret al cobrament de la subvenció i de reintegrament d’esta el fet que la subvenció es destine a dur a terme una activitat o a complir una finalitat prohibida en el títol VI d’esta llei.

4. En el cas que es justifique un gasto subvencionable inferior a l’aprovat, es considerarà que hi ha un incompliment parcial i es procedirà a la pèrdua del dret al cobrament de la subvenció en el percentatge corresponent al gasto o a la inversió no justificada.

5. D’esta mateixa manera, les persones beneficiàries estaran subjectes al que disposen les normes esmentades, quant al règim d’infraccions i sancions.

6. En tot cas, en la tramitació del procediment es garantirà el dret de la persona beneficiària a l’audiència, de conformitat amb el que disposa la Llei 38/2003, de 17 de novembre.

*Base vint-i-dosena. Compliment de la normativa de la Generalitat relativa a la notificació, autorització i comunicació d’ajudes públiques a la Comissió Europea*

Les ajudes que es convoquen tenen per objecte facilitar l’accés a una vivenda en règim de propietat, situada en un municipi o nucli de població de xicoteta grandària de la Comunitat Valenciana, en els termes que establix el Reial decret 42/2022, de 18 de gener, pel qual es regula el Bo Lloguer Jove, i el Pla estatal per a l’accés a la vivenda 2022-2025, mitjançant la concessió d’una subvenció per a adquirir-ne. Per tant, els beneficiaris de l’ajuda no duen a terme activitats econòmiques, ni suposa un avantatge econòmic que es falsege la competència, ni afecta els intercanvis comercials entre estats integrants, per la qual cosa no requerixen notificació o comunicació a la Unió Europea, de conformitat amb el que establix l’article 107 del Tractat de funcionament de la Unió Europea.

*Base vint-i-tresena. Informació relativa al tractament de dades de caràcter personal*

1. La gestió de les ajudes previstes esta resolució implica el tractament de dades de caràcter personal, de manera que cal complir les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals, a la lliure circulació d’estes dades personals i a la garantia dels drets digitals.

2. Tota la informació relacionada amb la protecció de dades apareix en l’enllaç següent:

<https://inclusio.gva.es/va/proteccio-de-dades>

*Base vint-i-quatrena. Règim Jurídic*

1. La tramitació i concessió de la subvenció prevista en esta resolució es regirà pel que disposa el Reial decret 42/2022, de 18 de gener, pel qual es regula el Bo Lloguer Jove i el Pla estatal per a l’accés a la vivenda 2022-2025, i per les disposicions que puguen dictar-se en el desenrotllament o execució d’estos i pel conveni de col·laboració que se subscriga entre el Ministeri de Foment i la Generalitat per a l’execució d’estes línies d’ajudes, així com per les bases reguladores aprovades per a concedir-les.

2. A més, resulten aplicable les normes següents:

a) Llei 38/2003, de 17 de novembre, general de subvencions, d’acord amb el que esta establix en la disposició final primera.

b) Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, d’acord amb el que este establix en la disposició final primera, així com amb les altres normes bàsiques que despleguen la Llei.

c) Llei 1/2015, de 6 de febrer, d’hisenda pública, del sector públic instrumental i de subvencions.

d) Llei 8/2023, de 27 de desembre, de pressupostos per a la Generalitat Valenciana per a l’exercici 2023.

e) Llei 39/2015, d’1 d’octubre, del procediment administratiu comú de les administracions públiques.

f) Llei 40/2015, d’1 d’octubre, del règim jurídic del sector públic.

g) Decret 220/2014, de 12 de desembre, del Consell, pel qual s’aprova el Reglament de l’administració electrònica de la Comunitat Valenciana.

h) Llei 2/2015, de 2 d’abril, de transparència, bon govern i participació ciutadana, i Llei 1/2022, de 13 d’abril, de la Generalitat, de transparència i bon govern de la Comunitat Valenciana, en el que siga aplicable.

*Base vint-i-cinquena. Transparència*

En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, les persones beneficiàries de la subvenció hauran de complir les següents obligacions de transparència:

1. Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.

2. Subministrar a l'entitat concedent, previ requeriment, tota la informació que siga necessària per al compliment per esta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022.

3. Els nous conjunts de dades que es generen per la formalització i el desenrotllament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.

*Base vint-i-sisena. Tractament i protecció de dades personals*

La gestió de les subvencions previstes en les presents bases comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.

En el disseny dels formularis de sol·licitud i aportació documental i en les publicacions (en diaris oficials, portal de transparència, etc.) i altres actes administratius hauran de tindre's en compte els principis de protecció de dades. En concret, les dades personals seran adequades, pertinents i limitades al necessari en relació amb els fins per als quals són tractades.

En la convocatòria s'inclourà la informació que ha de facilitar-se a les persones interessades en relació amb les seues dades de caràcter personal, de conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre.

En tota la gestió de les subvencions es garantirà una seguretat adequada de les dades personals, inclosa la protecció contra el tractament no autoritzat o il·lícit i contra la seua pèrdua, destrucció o mal accidental, mitjançant l'aplicació de mesures tècniques o organitzatives apropiades i aconseguir així la integritat i confidencialitat de les dades.

*Segon*

Es convoca el procediment per a l’atorgament de les ajudes corresponents al Programa d’ajudes per a persones jóvens, en la modalitat d’adquisició de vivenda habitual i permanent en règim de propietat, corresponent al Pla estatal per a l’accés a la vivenda 2022-2025, per a l’exercici 2024, que es regirà per les bases que s’aproven mitjançant esta resolució, i d’acord amb les condicions següents:

*Primera. Objecte i condicions*

1. És objecte d’esta convocatòria la concessió de les ajudes destinades a la població jove amb mitjans econòmics escassos, amb la finalitat de facilitar l’accés a una vivenda en règim de propietat, situada en un municipi o nucli de població de xicoteta grandària de la Comunitat Valenciana, mitjançant la concessió d’una subvenció per a adquirir-ne.

Té, també, per objecte, contribuir al repte demogràfic de la recuperació de la població en municipis o nuclis de població de xicoteta grandària.

2. Les ajudes podran sol·licitar-se en l’àmbit de desenrotllament del Programa d’ajuda a les persones jóvens en la modalitat d’accés a la vivenda en règim de propietat localitzada en un municipi o nucli de població de xicoteta grandària i per a contribuir al repte demogràfic, en els termes que s’establixen en el Reial decret 42/2022, de 18 de gener, pel qual s’aprova el Bo Lloguer Jove i el Pla d’accés a la vivenda 2022-2025, de conformitat amb el que es disposa en les presents bases.

3. A l’efecte del que es disposa en l’apartat anterior, s’entén per municipi o nucli de població de xicoteta grandària el que tinga una població resident igual o inferior als 10.000 habitants en el moment de l’entrada en vigor del Reial decret 42/2022. Per al còmput del nombre de la població resident, es tindran en compte les xifres oficials del padró municipal d’habitants publicades per l’Institut Nacional d’Estadística.

*Segona. Actuacions subvencionables*

1. Serà objecte de l’ajuda, en els termes regulats en el Reial decret 42/2022 i en les presents bases reguladores, i sempre dins de les disponibilitats pressupostàries, les adquisicions de vivenda en règim de propietat per a destinar-les a residència habitual i permanent que complisquen les condicions establides en les presents bases i que s’hagen fet amb posterioritat a l’1 de gener de 2023, fins a la finalització del termini per a la presentació de sol·licituds establit en la convocatòria.

No podran sol·licitar l’ajuda els adquirents de vivendes que pogueren sol·licitar-les, o que ja ho hagueren fet, per a la mateixa vivenda, a l’empara de l’Orde 3/2023, de 9 de març, de la Vicepresidència Segona i Conselleria de Vivenda i Arquitectura Bioclimàtica, d’aprovació de bases reguladores per a la concessió de les ajudes incloses en el Programa d’ajudes per a persones jóvens, en la modalitat d’adquisició de vivenda habitual i permanent en règim de propietat, del Pla estatal per a l’accés a la vivenda 2022-2025 i en la convocatòria corresponent a l’exercici 2023, tant si n’hagueren resultat beneficiaris com si no.

2. La vivenda que s’adquirisca podrà ser una vivenda ja construïda o una vivenda en construcció, si bé no podrà concedir-se esta ajuda per a l’adquisició de vivendes la construcció de les quals, acreditada amb el certificat d’inici d’obra subscrit per tècnic competent, s’inicie una vegada transcorregut el termini de sis mesos des de la data de notificació de la resolució de concessió de l’ajuda.

*Tercera. Finançament de les ajudes*

1. El finançament de les ajudes del Programa d’ajudes per a persones jóvens en la modalitat d’adquisició de vivenda habitual i permanent en règim de propietat, corresponent al Pla estatal per a l’accés a la vivenda 2022-2025, es farà amb càrrec al capítol VII, de l’aplicació pressupostària T93967963, Programa 431C00 «Emergència residencial i funció social», dels pressupostos de la Generalitat per a l’exercici 2024, amb ingressos finalistes del Ministeri de Transports, Mobilitat i Agenda Urbana per al finançament d’estes ajudes, i la corresponent aportació de la Generalitat.

2. La quantia total màxima d’estes ajudes per a concedir en l’exercici 2024, a càrrec de la línia S1183, amb denominació «Pla estatal d’accés a la vivenda 2022-2025. Les ajudes a persones jóvens per a l’adquisició d’una vivenda, previstes en els Pressupostos de la Generalitat per a 2024, ascendixen, inicialment, a la quantitat de 3.630.406,00 euros, dels quals 1.000.000,00 d’euros correspon a l’aportació del Ministeri de Vivenda i Agenda Urbana, i 2.630.406 seran aportats per la Generalitat.

3. L’import global de les ajudes amb què està dotada la convocatòria podrà ser ampliat amb posterioritat a la publicació d’esta si resultara insuficient per a atendre les peticions que, presentades dins del termini, acrediten reunir els requisits i altres condicions establides en estes bases, si es complix algun dels supòsits previstos en l’article 58 del Reial decret 887/2006, pel qual s’aprova el Reglament de la Llei 38/2003, general de subvencions, així com el que es disposa en l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, tenint en compte el que regula el Conveni de col·laboració subscrit entre el Ministeri i la Generalitat Valenciana per a l’aplicació i el desplegament del Pla estatal per a l’accés a la vivenda 2022-2025 i, si és el cas, els acords bilaterals successius relatius a la distribució del finançament entre els programes d’ajudes, tal com s’establix en l’apartat 2 de l’article 22 del Reial decret 42/2022, de 18 de gener, pel qual es regula el Pla estatal per a l’accés a la vivenda 2022-2025, o bé mitjançant l’aportació de fons propis addicionals sempre que les disponibilitats pressupostàries ho permeten. L’òrgan concedent haurà de publicar la declaració de crèdits disponibles amb caràcter previ a la resolució de concessió en els mateixos mitjans que la convocatòria, sense que tal publicitat implique l’obertura de termini per a presentar sol·licituds noves ni l’inici de còmput nou de termini per a resoldre. L’efectivitat de la quantia addicional queda condicionada a la disponibilitat efectiva del crèdit en un moment anterior a la resolució de la concessió de les subvencions.

4. Així mateix, tenint en compte el que disposa l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es preveu que alguns augments eventuals sobrevinguts en el crèdit disponible possibiliten el dictat d’una resolució complementària de la concessió de la subvenció, que incloga les sol·licituds que, fins i tot complint tots els requisits, no n’hagen sigut beneficiàries a causa de l’esgotament del crèdit inicialment habilitat.

*Quarta. Forma i termini de presentació de les sol·licituds*

1. La sol·licitud per a la concessió de l’ajuda es farà per les persones adquirents mitjançant el formulari omplit electrònicament, que estarà disponible en la seu electrònica de la Generalitat (portal gva.es), en el termini i la forma que es determinen en esta convocatòria. No s’admetran a tràmit les sol·licituds omplides de manera diferent o fora del termini establit, de manera que es resoldrà la inadmissió d’estes, després de la resolució dictada en els termes de l’article 21 de la Llei 39/2015, d’1 d’octubre, del procediment administratiu comú de les administracions públiques.

Quan hi haja diverses persones compradores o en condició d’adquirir una mateixa vivenda, cada persona adquirent haurà d’omplir la seua sol·licitud per a sol·licitar l’ajuda, en els termes indicats en l’apartat anterior, i acompanyar-la de la documentació corresponent.

La presentació de la sol·licitud de l’ajuda presumix l’acceptació incondicionada de les bases de la present convocatòria i de les condicions, els requisits i les obligacions que es contenen en esta.

2. La presentació de sol·licituds i de la documentació annexa es farà d’acord amb el que establix la Llei 39/2015, d’1 d’octubre, del procediment administratiu comú de les administracions públiques, en qualsevol de les formes que s’establixen a continuació:

a) Preferentment, si es disposa de certificat digital, la sol·licitud podrà presentar-se per la persona interessada de manera telemàtica en la seu electrònica de la Generalitat, per mitjà del procediment habilitat amb esta finalitat i denominat «Ajudes per a l’adquisició de vivenda en municipis de xicoteta grandària, dirigides a persones jóvens» en el següent enllaç <https://sede.gva.es/va/inicio/procedimientos?id_proc=G97025>. En la pàgina web de la Vicepresidència i Conselleria de Servicis Socials, Igualtat i Vivenda estarà disponible la informació i documentació de la convocatòria i s’habilitarà l’accés a la seu electrònica per a formular la sol·licitud. També s’admetran les sol·licituds presentades telemàticament pels titulars de certificats digitals quan actuen, degudament autoritzats, en representació d’uns altres.

La tramitació telemàtica requerirà la presentació de sol·licituds, escrits i comunicacions davant del registre electrònic, que estiguen firmats electrònicament mitjançant una firma electrònica avançada basada en un certificat reconegut, segons el que disposa la Llei 39/2015, d’1 d’octubre, així com el Decret 220/2014, de 12 de desembre, del Consell, pel qual s’aprova el Reglament de l’Administració electrònica de la Comunitat Valenciana, i expedit per la Generalitat o per qualsevol altre prestador de servicis de certificació amb el qual la Generalitat haja firmat el conveni escaient.

D’esta manera, les persones interessades a sol·licitar estes ajudes tindran dret a ser assistides en l’ús dels mitjans electrònics a l’hora de relacionar-se amb les administracions públiques, en el marc de les previsions contingudes en els articles 12 i 13, a) i b), de la Llei 39/2015, d’1 d’octubre, del procediment administratiu comú de les administracions públiques, de manera que els servicis territorials de vivenda oferiran un punt d’accés a internet i, per als casos que ho requerisquen, es podrà facilitar l’ajuda mitjançant cita prèvia.

Així mateix, els ajuntaments i les mancomunitats, per si mateixos o per mitjà de les oficines de la Xarxa Xaloc, podran presentar sol·licituds telemàticament mitjançant el certificat digital, en nom de les persones interessades que els autoritzen a través del formulari corresponent. Per a això es podrà habilitar al personal dels ajuntaments o mancomunitats mitjançant la presentació de la credencial subscrita degudament en formulari normalitzat disponible en el portal web de la gva, [www.gva.es](http://www.gva.es), a través de la Seu electrònica, mitjançant el següent enllaç: <https://sede.gva.es/va/inicio/procedimientos?id_proc=G97025>.

Finalment, també s’admetran les sol·licituds presentades telemàticament pels titulars de certificats digitals quan actuen, autoritzats degudament, en representació d’uns altres.

b) Si no es disposa del certificat digital, la persona interessada haurà d’omplir electrònicament el formulari de sol·licitud de l’ajuda, que està disponible en la pàgina web assenyalada en l’apartat anterior, i s’imprimirà el justificant. Este justificant constituirà l’imprés de sol·licitud i haurà de presentar-se, firmat degudament i acompanyat de la documentació exigida en les bases i en esta convocatòria, en algun dels registres previstos en la Llei 39/2015, d’1 d’octubre, del procediment administratiu comú de les administracions públiques i, preferiblement, en els de les seus dels servicis territorials de vivenda. El mer ompliment electrònic del formulari de sol·licitud únicament determinarà que la informació introduïda s’emmagatzeme en les bases de dades corresponents, però si no es presenta el justificant subscrit degudament per la peticionària de l’ajuda, acompanyat de la documentació requerida en algun dels registres d’entrada assenyalats en l’apartat anterior i en el termini de sol·licitud establit en esta convocatòria, no es considerarà presentada la sol·licitud d’ajuda.

3. En la sol·licitud d’ajudes s’inclourà expressament l’autorització de la persona sol·licitant a la Generalitat Valenciana, a través de la Vicepresidència i Conselleria de Servicis Socials, Igualtat i Vivenda, o la no oposició per a reclamar tota la informació necessària, en particular la de caràcter tributari, en els termes previstos en la Llei 58/2003, de 17 de desembre, general tributària, o de caràcter econòmic, que fora legalment pertinent per a acreditar el compliment dels requisits exigits en la convocatòria. No podrà cedir-se a tercers la informació de caràcter tributari o econòmic rebuda.

La sol·licitud de les ajudes implicarà l’autorització de les persones interessades perquè l’Administració de la Generalitat puga procedir al tractament de les dades de caràcter personal en la mesura que resulte necessària per a la gestió de les ajudes, tot això de conformitat amb el que preveu la Llei orgànica 3/2018, de 5 de desembre, de protecció de dades personals i garantia dels drets digitals i normes de desplegament.

En el cas que hi haja diverses persones adquirents, la persona sol·licitant haurà de firmar una declaració responsable en la qual manifeste que:

a) Ha informat les persones de les quals aporta dades o documentació en la sol·licitud de:

– La comunicació d’estes dades a l’Administració per al seu tractament en l’àmbit de les seues competències i d’acord amb els fins del procediment.

– La possibilitat que l’Administració faça consultes relacionades amb les seues dades per a comprovar-ne, entre altres extrems, la veracitat.

– Del dret d’oposició que l’assistix al fet que l’Administració tracte les seues dades.

b) Ha recaptat les autoritzacions corresponent dels membres de la unitat de convivència i estes estan a la disposició de l’Administració per a aportar-les en el moment en què es requerisquen.

4. El termini de presentació de la sol·licitud de l’ajuda s’iniciarà a partir de l’endemà de la publicació d’esta resolució en el *Diari Oficial de la Generalitat Valenciana*, i romandrà obert amb caràcter continuat i permanent fins al 4 d'octubre de 2024.

*Quinta. Documentació que ha d’acompanyar la sol·licitud*

1. La sol·licitud d’ajuda, omplida i firmada degudament per la persona peticionària de l’ajuda o pel representant d’esta, s’acompanyarà, segons els termes de l’article 5 de la Llei 39/2015, d’1 d’octubre, del procediment administratiu comú de les administracions públiques, de la documentació indicada a continuació:

a) Còpia del compromís d’adquisició, del contracte públic o privat de compravenda de la vivenda o de l’escriptura pública, subscrits dins del període al qual fa referència la base segona, apartat 1, en què s’identificaran les persones compradores, així com el percentatge de participació en l’adquisició que estes tingueren, i la vivenda que s’adquirix, de manera que consten, per separat, els preus de venda i les superfícies útils i construïdes de la vivenda, del garatge, dels trasters i dels annexos, si és el cas, així com les dades registrals i la referència cadastral individualitzada de la vivenda.

b) Declaració responsable de la persona adquirent en la qual esta assumix els compromisos següents:

1r. Que la vivenda objecte de la transmissió està subjecta a les limitacions establides en el Reial decret 42/2022, de 18 de gener, pel qual es regula el Bo Lloguer Jove i el Pla estatal per a l’accés a la vivenda 2022-2025, i, consegüentment i sense perjuí de les excepcions previstes en les bases de la convocatòria, ha de destinar-se a domicili habitual i permanent de la persona o persones beneficiàries de l’ajuda durant el termini de cinc anys, el qual es comptarà des de la data de l’adquisició.

2n. Que està obligada a ocupar la vivenda en el termini màxim de tres mesos des de l’entrega d’esta per la part venedora, llevat que la causa siga justificada.

3r. Que no podran transmetre intervius ni cedir l’ús, per cap títol, de les vivendes per a les quals hagueren obtingut l’ajuda durant el termini de cinc anys, el qual es comptarà des de la data de la resolució de concessió de l’ajuda.

c) Només en el cas que es tracte d’una persona que és perceptora d’ajudes de la Generalitat per primera vegada, o per canvi del número de compte bancari, caldrà presentar l’imprés de domiciliació bancària omplit i firmat degudament, i s’haurà de designar el compte en el qual es farà l’ingrés de les ajudes.

L’alta o modificació del compte bancari podrà tramitar-se de manera telemàtica per mitjà de la seu electrònica de la Generalitat, pel tràmit PROPER, (<https://www.gva.es/va/inicio/procedimientos?id_proc=22504>), de conformitat amb el que disposa l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta i la modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i en este cas, s’hi adjuntarà el justificant acreditatiu corresponent de la realització del citat tràmit.

d) Declaració responsable de la persona adquirent en relació amb els aspectes següents:

– No ostentar el ple domini o usdefruit d’alguna vivenda a Espanya per qualsevol títol legal. Els que siguen titulars d’una vivenda i no disposen d’esta per algun dels motius expressats en la base quarta, apartat 3, hauran d’acreditar-ho documentalment.

– Compliment de l’article 13 de la Llei 38/2003, de 17 de novembre, general de subvencions i l’article 41 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana. També, no haver sigut subjecte d’una revocació d’alguna de les ajudes previstes en este pla estatal de vivenda, o en l’anterior, per incompliment o causa imputable al sol·licitant.

e) Autorització firmada pels qui sol·liciten l’ajuda, per a permetre que l’Administració de la Generalitat reclame tota la informació necessària dels adquirents per a acreditar el compliment dels requisits exigits en les bases de la convocatòria per a ser beneficiari de l’ajuda, en el marc de col·laboració que s’establisca amb l’Agència Estatal d’Administració Tributària, la Direcció General del Cadastre, les entitats gestores de la Seguretat Social i altres administracions públiques competents, en els termes assenyalats anteriorment.

L’autorització es concedirà, així mateix, per a procedir al tractament de les dades de caràcter personal en la mesura que resulte necessària per a la gestió de les ajudes, sense que la informació de caràcter tributari o econòmic rebuda puga cedir-se a tercers. Tot això de conformitat amb el que preveu la Llei orgànica 3/2018, de 5 de desembre, de protecció de dades personals i garantia dels drets digitals, i les normes de desplegament d’esta.

Les declaracions responsables i les autoritzacions s’hauran de marcar en el mateix formulari de la sol·licitud.

2. En el cas que la persona peticionària de l’ajuda es trobara inclosa en algun dels grups d’especial atenció, esta circumstància s’assenyalarà en el formulari de la sol·licitud, que serà comprovada d’ofici per l’Administració, abans de l’autorització d’esta, o la no oposició, per mitjà de les plataformes d’interoperabilitat amb altres administracions públiques en els supòsits que s’indiquen en la sol·licitud. En els altres casos en què l’Administració no tinga accés per via telemàtica a la informació necessària o no se l’autoritze a obtindre-la en els termes assenyalats abans, la persona sol·licitant haurà de justificar ser inclosa en algun dels grups d’especial atenció mitjançant la presentació de la documentació següent:

a) Sol·licitud presentada per persones que en els últims cinc anys abans de la convocatòria hagen patit una execució hipotecària de la seua vivenda habitual, que l’hagen donada en pagament de deute amb origen en un crèdit hipotecari o que estes persones hagen sigut desnonades: documentació bancària o judicial que així ho acredite.

b) Sol·licitud presentada per persones que tinguen la condició de família monoparental amb fills, segons el que establix el Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana, i els ingressos de les quals no superen anualment l’1’5 IPREM: documentació acreditativa expedida per l’administració competent.

c) Sol·licitud presentada per persones que tinguen la condició de família nombrosa i que esta depenga d’elles, o famílies que tinguen en la seua unitat familiar un xiquet o una xiqueta en situació d’acolliment familiar: Títol de família nombrosa o documentació acreditativa d’estes circumstàncies, expedits per l’administració competent.

d) Sol·licitud presentada per dones víctimes de violència de gènere acreditada: Documentació acreditativa d’esta circumstància.

e) Sol·licitud presentada per víctimes del terrorisme, per descendents de les víctimes mortes en actes terroristes o per persones amenaçades: documentació que acredite fefaentment esta circumstància.

f) Sol·licitud presentada per persones amb diversitat funcional, sensorial o cognitiva, amb un grau declarat de discapacitat igual o superior al 33 %: certificat expedit per l’òrgan competent acreditatiu d’esta circumstància.

g) Sol·licituds formulades per població jove extutelada procedent del sistema públic de protecció de la infància i l’adolescència, sempre dins dels cinc anys següents a la majoria d'edat: orde de cessament de mesures emesa per la conselleria competent.

h) Persones jóvens ex convictes dins dels cinc anys anteriors a la data de sol·licitud de l'ajuda: documentació acreditativa de la finalització del compliment de la pena.

i) Sol·licituds presentades per persones afectades per situacions catastròfiques declarades en l’àmbit de la Comunitat Valenciana en els últims cinc anys abans de la convocatòria.

j) Dones en situació de necessitat o risc d’exclusió i persones sense llar: Informe emés pels servicis socials de l’ajuntament del municipi on residisquen, acreditatiu d’estes circumstàncies.

k) Resolució en la qual es va acordar l’acolliment familiar del xiquet o la xiqueta per la direcció territorial corresponent amb competències en matèria d’infància i adolescència.

3. En el cas que la persona sol·licitant manifeste oposició expressa al fet que l’Administració de la Generalitat recapte, per mitjà de la Plataforma Autonòmica d’Intermediació (PAI), i altres sistemes habilitats per a esta finalitat, la consulta de dades amb l’Agència Estatal d’Administració Tributària, o en el cas de persones no obligades a presentar la declaració de l’IRPF, o que l’AEAT no subministre la informació d’ingressos requerida per qualsevol causa, haurà d’acompanyar-se, a més, la documentació a què fa referència la base sexta, apartat 1, punt b o c).

*Sexta. Criteris de valoració de les sol·licituds*

1. Es concediran les ajudes fins a esgotar l’import màxim de la dotació econòmica prevista per a la convocatòria. Per a determinar la prioritat dels sol·licitants, es tindran en compte els criteris establits en la base octava.

*Sèptima. Resolució i notificació*

1.El termini per a resoldre i notificar la resolució del procediment serà de tres mesos, que es comptaran des de l’endemà de la publicació de la convocatòria en el *Diari Oficial de la Generalitat Valenciana*. Una vegada transcorregut este termini sense que haja recaigut la resolució, s’entendrà desestimada la sol·licitud, segons els termes previstos en la Llei 39/2015, d’1 d’octubre, del procediment administratiu comú de les administracions públiques. Tal com disposa la llei esmentada, la desestimació per silenci administratiu té l’única finalitat de permetre als interessats la interposició del recurs administratiu o contenciós administratiu que resulte escaient. Excepcionalment, podrà acordar-se l’ampliació d’estos terminis en els supòsits previstos en la legislació reguladora del procediment administratiu comú.

2. La resolució que posa fi al procediment de concessió d’ajudes es publicarà en el *Diari Oficial de la Generalitat Valenciana*  i, després, en el portal [www.gva.es](http://www.gva.es), en el qual s’inseriran les llistes definitives que contindran les sol·licituds estimades i les desestimades perquè els interessats en tinguen coneixement per mitjà de l’enllaç següent: <https://sede.gva.es/va/inicio/procedimientos?id_proc=G97025>.

Les persones sol·licitants que hagen facilitat un número de telèfon mòbil podran ser avisades de la publicació de la llista definitiva mitjançant un missatge de text SMS. La publicació en el *Diari Oficial de la Generalitat Valenciana*  substituirà la notificació individual de la resolució, de conformitat amb el que preveu la legislació del procediment administratiu comú. La publicació es farà respectant, en tot cas, els drets reconeguts en la Llei orgànica 3/2018, de 5 de desembre, de protecció de dades personals i garantia dels drets digitals.

3. La resolució posarà fi a la via administrativa, i contra esta podrà interposar-se un recurs de reposició davant del mateix òrgan que la dicte, en el termini d’un mes a partir de l’endemà de la notificació d’esta mitjançant la publicació en el *Diari Oficial de la Generalitat Valenciana*, d’acord amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques; o per recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia, en aplicació del que establix l’article 10.1.a) de la Llei 29/1998, de 13 de juliol, reguladora de la jurisdicció contenciosa administrativa.

*Tercer. Informació relativa al tractament de dades personals*

De conformitat amb la normativa de protecció de dades, s'informa les persones interessades:

a) Té la condició de responsable del tractament la Vicepresidència i Conselleria de Servicis Socials, Igualtat i Vivenda.

b) Les dades del/la delegat/a de protecció de dades són els següents: Passeig de l'Albereda, 16. 46350 València. Correu electrònic: [zyr@fch.ag](mailto:pwo@hua.kn)

c) La finalitat per al tractament de dades personals serà la gestió de la concessió de subvencions.

d) Les bases de legitimació general aplicables al tractament de dades seran les regulades en l'art. 6.1 c) i e) del Reglament general de protecció de dades en relació amb les normes específiques que regulen este procediment.

e) Les dades es comunicaran a les següents persones destinatàries o categories de persones destinatàries:

– La Base de dades Nacional de Subvencions i la intervenció delegada; tot això, en compliment d'obligacions legals exigibles al responsable.

– Així mateix, es publicaran les subvencions concedides en el portal de transparència amb indicació del seu import, objectiu o finalitat i persones beneficiàries.

f) Les dades es conservaran durant el temps necessari per a complir la finalitat per a la qual es van recaptar i per a determinar les possibles responsabilitats que es puguen derivar d'esta finalitat i del tractament de les dades i de conformitat amb la normativa d'arxius i documentació.

No obstant això, les dades personals podran conservar-se durant períodes més llargs sempre que es tracten exclusivament amb finalitats d'interés públic, d'investigació científica o històrica o estadístics, sense perjuí de l'aplicació de les mesures tècniques i organitzatives apropiades a fi de protegir els drets i llibertats de la persona interessada.

En tot cas, la informació que es publique en el portal de transparència estarà disponible en este durant l'any de concessió, i l'any següent; passat eixe termini les dades deixaran de ser públics en este portal.

g) La persona interessada té dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en el següent enllaç:

<https://sede.gva.es/va/inicio/procedimientos?id_proc=19351>

h) Sense perjuí de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en el següent enllaç:

<https://sede.gva.es/va/inicio/procedimientos?id_proc=22389>; això, sense perjuí de la possibilitat de reclamar davant l'Agència Espanyola de Protecció de Dades.

*Quart. Publicació*

Ordenar la publicació d’estes bases juntament amb la convocatòria per a la sol·licitud de les ajudes en el *Diari Oficial de la Generalitat Valenciana*.

*Quint. Eficàcia*

Esta resolució tindrà efecte l’endemà de la publicació en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar un recurs de reposició davant del mateix òrgan que la dicta, en el termini d’un mes comptat des de l’endemà de la publicació d’esta, d’acord amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé directament per recurs contenciós administratiu, en el termini de dos mesos comptats des de l’endemà de la publicació, de conformitat amb el que establix la Llei 29/1998, de 13 de juliol, reguladora de la jurisdicció contenciosa administrativa.

ANNEX ÚNIC

*Relació de municipis en risc de despoblació d’acord amb l’aplicació*

*dels criteris d’adjudicació continguts en la base octava, apartat a*

(Resolució de 23 d’octubre de 2023, de la Presidència de la Generalitat, d’assignació de la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana a les respectives entitats beneficiàries, per a l’exercici pressupostari 2023. )

|  |  |
| --- | --- |
| *Municipi/Municipio* | *Província/Provincia* |
| Ademuz | València/Valencia |
| Aielo de Rugat | València/Valencia |
| Aín | Castelló/Castellón |
| Albocàsser | Castelló/Castellón |
| Alcosser | Alacant/Alicante |
| Alcoleja | Alacant/Alicante |
| Alcublas | València / Valencia |
| Alcudia de Veo | Castelló/Castellón |
| Algimia de Almonacid | Castelló/Castellón |
| Almedíjar | Castelló/Castellón |
| Almiserà | València/Valencia |
| Almudaina | Alacant/Alicante |
| Alpuente | València/Valencia |
| Andilla | València/Valencia |
| Arañuel | Castelló/Castellón |
| Aras de los Olmos | València/Valencia |
| Ares del Maestrat | Castelló/Castellón |
| Argelita | Castelló/Castellón |
| Atzeneta del Maestrat | Castelló/Castellón |
| Ayódar | Castelló/Castellón |
| Ayora | València/Valencia |
| Azuébar | Castelló/Castellón |
| Balones | Alacant/Alicante |
| Barracas | Castelló/Castellón |
| Benafer | Castelló/Castellón |
| Benafigos | Castelló/Castellón |
| Benagéber | València/Valencia |
| Benasau | Alacant/Alicante |
| Benassal | Castelló/Castellón |
| Beniardà | Alacant/Alicante |
| Beniatjar | València/Valencia |
| Benifallim | Alacant/Alicante |
| Benifato | Alacant/Alicante |
| Benillup | Alacant/Alicante |
| Benimassot | Alacant/Alicante |
| Benissuera | València/Valencia |
| Bicorp | València/Valencia |
| Bufali | València/Valencia |
| Bugarra | València/Valencia |
| Calles | València/Valencia |
| Camporrobles | València/Valencia |
| Canet lo Roig | Castelló/Castellón |
| Carrícola | València/Valencia |
| Casas Altas | València/Valencia |
| Casas Bajas | València/Valencia |
| Castell de Cabres | Castelló/Castellón |
| Castell de Castells | Alacant/Alicante |
| Castell de Guadalest, el | Alacant/Alicante |
| Castellfort | Castelló/Castellón |
| Castellnovo | Castelló/Castellón |
| Castellonet de la Conquesta | València/Valencia |
| Castielfabib | València/Valencia |
| Castillo de Villamalefa | Castelló/Castellón |
| Catí | Castelló/Castellón |
| Caudiel | Castelló/Castellón |
| Cervera del Maestre | Castelló/Castellón |
| Chelva | València/Valencia |
| Chera | València/Valencia |
| Chóvar | Castelló/Castellón |
| Chulilla | València/Valencia |
| Cinctorres | Castelló/Castellón |
| Cirat | Castelló/Castellón |
| Cofrentes | València/Valencia |
| Confrides | Alacant/Alicante |
| Cortes de Arenoso | Castelló/Castellón |
| Cortes de Pallás | València/Valencia |
| Coves de Vinromà, les | Castelló/Castellón |
| Culla | Castelló/Castellón |
| Domeño | València/Valencia |
| Dos Aguas | València/Valencia |
| Espadilla | Castelló/Castellón |
| Estubeny | València/Valencia |
| Fageca | Alacant/Alicante |
| Famorca | Alacant/Alicante |
| Fanzara | Castelló/Castellón |
| Forcall | Castelló/Castellón |
| Fuente la Reina | Castelló/Castellón |
| Fuentes de Ayódar | Castelló/Castellón |
| Gaibiel | Castelló/Castellón |
| Gátova | València/Valencia |
| Geldo | Castelló/Castellón |
| Gestalgar | València/Valencia |
| Gorga | Alacant/Alicante |
| Granja de la Costera, la | València/Valencia |
| Herbés | Castelló/Castellón |
| Higueras | Castelló/Castellón |
| Higueruelas | València/Valencia |
| Jalance | València/Valencia |
| Jarafuel | València/Valencia |
| Llaurí | València/Valencia |
| Llocnou de la Corona | València/Valencia |
| Llucena/Lucena del Cid | Castelló/Castellón |
| Losa del Obispo | València/Valencia |
| Ludiente | Castelló/Castellón |
| Mata de Morella, la | Castelló/Castellón |
| Matet | Castelló/Castellón |
| Millares | València/Valencia |
| Millena | Alacant/Alicante |
| Montán | Castelló/Castellón |
| Montanejos | Castelló/Castellón |
| Morella | Castelló/Castellón |
| Olocau del Rey | Castelló/Castellón |
| Orxa, l’/Lorcha | Alacant/Alicante |
| Otos | València/Valencia |
| Palanques | Castelló/Castellón |
| Pavías | Castelló/Castellón |
| Pedralba | València/Valencia |
| Penàguila | Alacant/Alicante |
| Pina de Montalgrao | Castelló/Castellón |
| Pinet | València/Valencia |
| Planes | Alacant/Alicante |
| Pobla de Benifassà, la | Castelló/Castellón |
| Portell de Morella | Castelló/Castellón |
| Puebla de Arenoso | Castelló/Castellón |
| Puebla de San Miguel | València/Valencia |
| Quatretonda | València/Valencia |
| Quatretondeta | Alacant/Alicante |
| Quesa | València/Valencia |
| Rossell | Castelló/Castellón |
| Rugat | València/Valencia |
| Sacañet | Castelló/Castellón |
| Salzadella, la | Castelló/Castellón |
| Segart | València/Valencia |
| Sempere | València/Valencia |
| Serratella, la | Castelló/Castellón |
| Sierra Engarcerán | Castelló/Castellón |
| Sot de Chera | València/Valencia |
| Tàrbena | Alacant/Alicante |
| Teresa | Castelló/Castellón |
| Teresa de Cofrentes | València/Valencia |
| Terrateig | València/Valencia |
| Tírig | Castelló/Castellón |
| Titaguas | València/Valencia |
| Todolella | Castelló/Castellón |
| Toga | Castelló/Castellón |
| Tollos | Alacant/Alicante |
| Torás | Castelló/Castellón |
| Toro, El | Castelló/Castellón |
| Torralba del Pinar | Castelló/Castellón |
| Torre d’En Besora, la | Castelló/Castellón |
| Torre d’en Doménec, la | Castelló/Castellón |
| Torrebaja | València/Valencia |
| Torrechiva | Castelló/Castellón |
| Torrella | València/Valencia |
| Traiguera | Castelló/Castellón |
| Tuéjar | València/Valencia |
| Useres, les/Useras | Castelló/Castellón |
| Vall d’Alcalà, la | Alacant/Alicante |
| Vall de Almonacid | Castelló/Castellón |
| Vall de Gallinera, la | Alacant/Alicante |
| Vall d’Ebo, la | Alacant/Alicante |
| Vallanca | València/Valencia |
| Vallat | Castelló/Castellón |
| Vallés | València/Valencia |
| Vallibona | Castelló/Castellón |
| Venta del Moro | València/Valencia |
| Vilafranca/Villafranca del Cid | Castelló/Castellón |
| Vilanova d’Alcolea | Castelló/Castellón |
| Vilar de Canes | Castelló/Castellón |
| Villahermosa del Río | Castelló/Castellón |
| Villamalur | Castelló/Castellón |
| Villanueva de Viver | Castelló/Castellón |
| Villar del Arzobispo | València/Valencia |
| Villargordo del Cabriel | València/Valencia |
| Villores | Castelló/Castellón |
| Vistabella del Maestrat | Castelló/Castellón |
| Xert | Castelló/Castellón |
| Xodos/Chodos | Castelló/Castellón |
| Yesa, La | València/Valencia |
| Zarra | València/Valencia |
| Zorita del Maestrazgo | Castelló/Castellón |
| Zucaina | Castelló/Castellón |

  

València, 11 de setembre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda